CELEX: 32007R0100
Language: sl
Date: 2007-02-01 00:00:00
Title: Uredba Komisije (ES) št. 100/2007 z dne 1. februarja 2007 o spremembi Uredbe (ES) št. 877/2004 o določitvi podrobnih pravil za uporabo Uredbe Sveta (ES) št. 2200/96 v zvezi z uradnim obveščanjem o cenah, zabeleženih na trgih za nekatero sveže sadje in zelenjavo zaradi pristopa Bolgarije in Romunije k Evropski uniji

2.2.2007   
            
            
               SL
            
            
               Uradni list Evropske unije
            
            
               L 26/4
            
         
      UREDBA KOMISIJE (ES) št. 100/2007
   z dne 1. februarja 2007
   o spremembi Uredbe (ES) št. 877/2004 o določitvi podrobnih pravil za uporabo Uredbe Sveta (ES) št. 2200/96 v zvezi z uradnim obveščanjem o cenah, zabeleženih na trgih za nekatero sveže sadje in zelenjavo zaradi pristopa Bolgarije in Romunije k Evropski uniji
   KOMISIJA EVROPSKIH SKUPNOSTI JE –
   ob upoštevanju Pogodbe o pristopu Bolgarije in Romunije,
   ob upoštevanju Akta o pristopu Bolgarije in Romunije ter zlasti člena 56 Akta,
   ob upoštevanju naslednjega:
   
               (1)
            
            
               Člen 28(1) Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1) zahteva, da države članice obvestijo Komisijo za vsak dan trgovanja v vsakem od teh tržnih let o cenah, ki so bile zabeležene na njihovih reprezentativnih trgih proizvajalcev za določene proizvode, ki imajo definirane komercialne značilnosti kot je sorta ali tip, razred, velikost in embalaža.
            
         
               (2)
            
            
               Priloga k Uredbi Komisije (ES) št. 877/2004 (2) določa seznam reprezentativnih trgov, na katerih se v tržnem letu ali v enem od obdobij, na katera je razdeljeno tržno leto, trži glavni del nacionalne proizvodnje določenega proizvoda.
            
         
               (3)
            
            
               Zaradi pristopa Bolgarije in Romunije k Evropski uniji 1. januarja 2007 je treba zanju določiti reprezentativne trge.
            
         
               (4)
            
            
               Uredbo (ES) št. 877/2004 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 877/2004 se spremeni:
   
               (a)
            
            
               Na seznam reprezentativnih trgov se doda „Sofia BG“ za naslednje proizvode: „Paradižniki“, „Jajčevci“, „Lubenice“, „Melone“, „Marelice“, „Breskve“, „Namizno grozdje“, „Češnje“, „Kumare“, „Slive“ in „Sladka paprika“.
            
         
               (b)
            
            
               Na seznam reprezentativnih trgov se doda „Bukarešta RO“ za naslednje proizvode: „Paradižniki“, „Jajčevci“, „Lubenice“, „Marelice“, „Jabolka“, „Češnje“, „Kumare“, „Česen“, „Korenje“, „Slive“, „Sladka paprika“, „Čebula“ in „Fižol“.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. februarja 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).
   
      (2)  UL L 162, 30.4.2004, str. 54. Uredba, kakor je bila spremenjena z Uredbo (ES) št. 974/2006 (UL L 176, 30.6.2006, str. 68).